[pic] | KOMISIJA EVROPSKIH SKUPNOSTI |

Bruselj, 6.6.2005

COM(2005) 239 konč.

SPOROČILO KOMISIJE SVETU IN EVROPSKEMU PARLAMENTU

Utrditev in širitev zunanje službe

1. Uvod

Mreža delegacij in zadnje spremembe

Zunanja služba se je 50 let po vzpostavitvi prvega predstavništva Evropskih skupnosti v tujini razvila v zelo široko, dosledno in skladno mrežo. S popolnim izvajanjem zadnjih odločitev glede razvoja mreže obstaja zdaj 127 delegacij in drugih predstavništev, prek katerih Komisija predstavlja Skupnosti in spodbuja interese Evropske unije po svetu. Glede na vse navedeno je Komisija zdaj zastopana v 155 državah in ima tudi 5 delegacij pri mednarodnih organizacijah. Več kakor 1000 uradnikov in 3800 drugih uslužbencev trenutno dela v tujini.

Leta 2001 je Komisija dala novo spodbudo za mrežo delegacij z uvedbo procesa regionalizacije in pregleda celotne mreže, kar je privedlo do več novih odprtij, zaprtij in drugih sprememb. Leta 2003 se je Komisija odločila sprejeti dodatne pomembne spremembe za povečanje usklajenosti mreže, vključno z dvema novima odprtjema (v Jemnu in Novi Zelandiji) in 16 posodobitvami ter spremembami imen, kar je privedlo do sklenitve več sporazumov o ustanovitvi in do prerazporeditve uradnikov iz drugih delegacij v regiji. Obe sporočili sta bili zdaj v celoti upoštevani.

Poleg tega je bilo mnogo naporov vloženih v izvajanje procesa dekoncentracije, ki je temeljni del reforme Komisije[1]. Dekoncentracija je bila zdaj v večini od 80 zadevnih delegacij dokončana. To je zahtevalo sprostitev precejšnjih dodatnih človeških virov in finančnih sredstev; ob koncu obdobja (2000–2004) je bilo skupaj 1561 uslužbencev (359 uradnikov in 1202 zunanjih uslužbencev) zaposlenih v delegacijah. Financiranje in decentralizacija sta bila zagotovljena z različnimi sredstvi; stroški za uradnike so bili zlasti financirani po nekdanji proračunski vrstici A-6 zunanje službe.

Navedeni napori so zahtevali zelo pomembno naložbo v človeškem in finančnem smislu. V tem smislu si je Komisija prizadevala izvesti zadnje spremembe svoje mreže delegacij v okviru proračunskih omejitev pod nekdanjim naslovom A-6 za leto 2004 s prerazporeditvijo človeških virov in finančnih sredstev (glej spodnjo preglednico).

Preglednica 1 – finančne posledice odprtij v zadnjih treh letih (ocene)

Delegacija | Datum ustanovitve | Stroški ustanovitve (v EUR) | Letni stroški (v EUR) | Skupaj |

Paragvaj | 30/11/2001 | 0 | 102.636 | 102.636 |

Kambodža | 14/12/2001 | 0 | 33.816 | 33.816 |

Nepal | 13/03/2002 | 93.700 | 24.708 | 118.408 |

Singapur | 05/04/2002 | 113.500 | 545.220 | 658.720 |

Tajvan | 27/11/2002 | 113.500 | 371.220 | 484.720 |

Kuba | 29/01/2003 | 83.700 | 72.708 | 156.408 |

Malezija | 13/02/2003 | 182.200 | 419.928 | 602.128 |

Laos | 20/03/2003 | 93.700 | 21.708 | 115.408 |

Saudova Arabija | 23/09/2003 | 142.200 | 461.928 | 604.128 |

Jemen | 18/12/2003 | 93.700 | 24.708 | 118.408 |

Nova Zelandija | 16/02/2004 | 113.500 | 383.220 | 496.720 |

Skupaj | 1.029.700 | 2.461.800 | 3.491.500 |

Zaradi potrebe po absorpciji finančnih posledic teh odprtij v okviru razpoložljivih sredstev je bila obremenitev že sicer omejenih sredstev zunanje službe še večja.

2. RAZVOJ MREŽE

2.1. Politične prednostne naloge za naslednja odprtja

Nove politične prednostne naloge za nova odprtja so se pojavile, odkar so bile sprejete te spremembe. Zdaj je predvidena ustanovitev delegacij v Švici (Bern)[2] in Moldaviji (Chisinau)[3]. Poleg tega je v poznejši fazi predlagana regionalna delegacija za Uzbekistan (Taškent)[4], ki jo bo vodil začasni odpravnik poslov, ki bo poročal nerezidenčnemu vodji delegacije. Nadalje je glede na razvoj odnosov med EU in Šrilanko ter dolgoročni odziv EU na cunami v jugovzhodni Aziji kakor prednostna naloga predlagano povišanje statusa regionalne delegacije v Šrilanki v status delegacije s polnimi pooblastili. Na koncu je predvideno takoj, ko bodo politični in praktični pogoji to omogočali, tudi prihodnje odprtje delegacij v Vzhodnem Timorju in Iraku .

Večina teh odprtij je bila že navedenih v prejšnjih predlogih, ki so podrobno opredelili, da jih je treba potrditi, ko bodo prevladale ustrezne razmere. Po analizi sedanjih političnih razmer in svetovanju ustreznih oddelkov se zdi, da so zdaj razmere take; zaradi zelo pomembnih dejavnikov so ta odpiranja časovno ustrezna in potrebna:

- Kljub pomembnosti odnosov med EU in Švico Komisija še nima delegacije v Bernu. Potrebo po tem odprtju so potrdili švicarski organi in Komisija. Več dejavnikov je v prid ustanovitvi delegacije v Bernu: edinstveni gospodarski položaj Švicarske konfederacije; tesnost naših odnosov (nobena druga tretja država nima sklenjenih toliko sporazumov z EU kakor Švica); in pomembnost naših trgovinskih tokov (Švica je v absolutnem merilu četrta največja trgovinska partnerica EU) je samo nekaj od njih. To vprašanje postaja s splošnim razvojem dvostranskega odnosa vse bolj nujno.

- V zvezi z Moldavijo so vse tesnejši gospodarski in politični dvostranski odnosi v prid stalni prisotnosti v državi. Dejansko je Komisija v preteklosti že izrazila svojo podporo za tako prisotnost, takoj ko bodo to omogočale politične razmere. Moldavija je edina država, zajeta v akcijskem načrtu evropske sosedske politike, v kateri Komisija še nima delegacije. Po akcijskem načrtu bo za izvajanje politik, ki jih ta podpira, potrebno odprtje delegacije do leta 2005. Moldavija si tudi želi večjo udeležbo EU pri rešitvi vprašanja Pridnestrja; z delegacijo bo Komisija laže podprla ta proces.

- Glede na razvoj držav zahodnega Balkana je predvideno tudi odprtje urada za zvezo v Črni gori.

- Glede na razvoj dvostranskih odnosov in kot del dolgoročnega odziva Evropske unije na naravno katastrofo v jugovzhodni Aziji, bi morala regionalna delegacija v Šrilanki v podporo dolgoročnim naporom Evropske unije za pomoč pri odpravi povzročene škode postati delegacija s polnimi pooblastili.

- Predvideni sta tudi odprtji v Uzbekistanu in Vzhodnem Timorju , če bodo izpolnjene potrebne politične in praktične zahteve ter pod pogojem, da so na voljo ustrezni viri, ki pa trenutno niso. Ta odprtja morajo biti v tem zaporedju razumljena v smislu vedno večjega pomena naših strateških interesov v Osrednji Aziji in v okviru pristopa Vzhodnega Timorja k Sporazumu iz Cotonouja med EU in državami AKP.

- Podobno je treba ustanoviti tudi delegacijo v Iraku , ko bodo izpolnjene ustrezne politične in praktične zahteve za prispevek k prizadevanjem EU za zagotovitev večje stabilnosti v navedeni državi. Trenutno potrebna sredstva niso na voljo.

- Nazadnje je bil urad za zvezo na Kosovu zaradi upoštevanja sedanjih političnih okoliščin na tem območju opredeljen kot prednostna naloga. Za Črno goro je bilo tako odprtje upravičeno s političnega vidika, ker je krepitev prisotnosti EU v tej regiji nujno potrebna, in z vidika pomoči zaradi potrebe po zamenjavi Evropske agencije za obnovo. Predvideno je čimprejšnje odprtje urada v Črni gori, odvisno od razpoložljivosti virov. Poteka tudi priprava začasnih sistemov ( ad hoc) za zastopanost pri Mednarodni organizaciji za civilno letalstvo (Montreal) in Svetu Evrope (Strasbourg).

2.2. Predvidena časovna razporeditev

Glede na politične prednostne naloge je namen GD Relex povišati status delegacije v Šrilanki do maja 2005 in odpreti delegacijo v Moldaviji v prvi polovici leta 2005, čemur bo pozneje v letu sledilo odprtje delegacije v Švici.

2.3. Človeški in proračunski viri

Komisija je takoj po opredelitvi navedenih političnih prednostnih nalog začela delo opredeljevanja potrebnih virov za ta odprtja. Vendar pa zaradi nasprotujočih si prednostnih nalog ni bilo mogoče vključiti odobrenih proračunskih sredstev za ta odprtja v predlog proračuna za leto 2005. Zato je bilo treba upoštevati nadomestna sredstva financiranja teh odprtij z zagotavljanjem prihrankov drugje.

Treba se je zavedati, da glede na to, da je mreža že preobremenjena in so bila prejšnja odprtja že izvedena s ponovno dodelitvijo prednostnih nalog v okviru dodeljenih odobrenih proračunskih sredstev, so bile do sedaj ugotovljene zelo omejene možnosti za prihranke, zaradi česar je nujno prednostno opredeliti časovno razporeditev teh odprtij.

Ne glede na te proračunske težave so zaradi zgoraj navedenih političnih prednostnih nalog ta odprtja nujna in časovno ustrezna; zato jih bo treba izvesti s tistimi viri, ki so trenutno na voljo. To naj bi se doseglo predvsem s prerazporeditvijo sedanjih človeških virov – zlasti iz drugih delegacij v regiji – in s prerazporeditvijo proračunskih virov iz celotne mreže, da se zajamejo tekoči stroški, stroški infrastrukture, osebja in preostalo. To bo pomenilo proces nadaljnje racionalizacije razpoložljivih virov.

Glede na vse točke, ki so navedene zgoraj, je naslednja preglednica vodilo za ocene osnovnih stroškov in predhodni časovni razpored odprtij:

Preglednica 2 – Predvidene posledice in časovni razpored

Delegacija Okvir | Osebje | Stroški | Okvirni datum odprtja |

Uradniki (1) | Drugo osebje (1) | Skupni predvideni stroški ustanovitve (2) | Skupni predvideni letni stroški (1) | Skupni stroški |

Šrilanka(4) (povišanje statusa) | 3A 2B 1C | 1 AL III (admin) | 678.000 | 718.536 | 1.396.536 | maj/junij 2005 |

Moldavija(4) | 2A 1B 1C | 1 AL II 1 AL III 1 AL IV(3) | 583.500 | 308.376 | 891.876 | julij 2005 |

Švica | 1A 1B 1C | 1 AL II 1 AL III 1 AL IV | 528.000 | 875.988 | 1.403.988 | oktober 2005 |

Skupno | 6A 4B 3C | 2 AL II 3 AL II 2 AL IV | 1.789.500 | 1.902.900 | 3.692.400 |

(1) Tu so navedeni samo dodatni stroški, povezani z odprtji/povišanji statusa, saj bo osebje prerazporejeno. (2) Vsi stroški bodo zajeti s sedanjimi viri v okviru proračuna za leto 2005 s pregledom prednostnih nalog. (3) Ko bodo uvedeni pogodbeni uslužbenci, sta za Moldavijo predvidena en tajnik in en informatik. (4) Osebje, potrebno za oddelke sodelovanje/pomoč in finance-pogodbe, bo z GD Aidco določeno v poznejši fazi.

3. SKLEPI

Nova odprtja, ki so opisana zgoraj, bodo izvedena prednostno. Potrebni finančni in človeški viri bodo zajeti s prestrukturiranjem sedanje mreže, prerazporeditvijo delovnih mest ter znižanjem stroškov drugje. Ta znižanja ne bi smela ogroziti kakovosti mreže niti v novih delegacijah niti v delegacijah, katerih viri se lahko zmanjšajo, da bi se zagotovila nova odprtja. To je razlog za zgoraj predlagani postopni časovni razpored.

Te napore je treba razumeti tudi v okviru pripravljalnega dela za izvajanje Ustavne pogodbe, ki jo morajo ratificirati države članice. Pogodba, ki so jo podpisali voditelji držav in/ali vlad v Rimu dne 29. oktobra 2004, vključuje več določb, ki bodo močno vplivale na strukturo in ureditev zunanjih odnosov Evropske unije ter posledično zunanje službe. Pogodba med drugim določa, da delegacije Evropske unije predstavljajo Unijo v tretjih državah in mednarodnih organizacijah.

Glede na ta okvir, se je treba zavedati, da kljub temu, da so delegacije hierarhično del strukture Komisije, pa v praksi delujejo v interesu Evropske unije kot celote, kakor je Komisija opisala v svojem sporočilu z dne 3. julija 2001[5]. To delajo z razširjanjem, razlaganjem in izvajanjem politike EU, analiziranjem politik držav, za katere so pooblaščene, ter pogajanji v skladu z dodeljenimi pooblastili.

Ukrepi, opisani v tem sporočilu, bodo prispevali k utrditvi in širitvi bolj skladne mreže, ki bo lahko prevzela dodatne obveznosti in dolžnosti iz nove Ustavne pogodbe.

POENOSTAVLJEN FINANČNI IZKAZ

Politično področje: ZUNANJI ODNOSI Dejavnost(i): zunanja služba |

POIMENOVANJE UKREPA: SPOROčILO KOMISIJE SVETU IN EVROPSKEMU PARLAMENTU – UTRDITEV IN šIRITEV ZUNANJE SLUžBE. |

1. PRORAČUNSKA/-E VRSTICA/-E + POSTAVKA/-E

XX.010102: Odhodki, povezani z osebjem, ki delajo v delegacijah Komisije

XX.010202: Zunanje osebje delegacij Komisije

XX.010212: Drugi odhodki pri vodenju delegacij Komisije

XX.010302: Odhodki za zgradbe in z njimi povezani odhodki delegacij Skupnosti

2. SKUPNI ZNESKI

2.1 Dodeljena sredstva za ukrep (del B): 2,582 milijona EUR v OPO leta 2005 in 1,903 milijona EUR na leto za naprej

2.2 Obdobje uporabe

Širitev, predvidena v tem sporočilu, se bo začela in končala v proračunskem letu 2005. Pri povišanju statusa delegacije in odprtju dveh novih delegacij za ukrep ni predvidenega roka.

2.3 Skupna ocena odhodkov za več let

a) Časovni razpored odobritev za prevzem obveznosti/odobritev plačil (finančna intervencija) (glej točko 6.1.1)

v milijonih EUR (na tri decimalna mesta natančno)

Leto n | n + 1 | n + 2 | n + 3 | n + 4 | n + 5 in pozneje | Skupaj |

Odobritve za prevzem obveznosti | 2,582 | 1,903 | 1,903 | 1,903 | 1,903 | 1,903 | 12,097 |

Odobritve plačil | 2,582 | 1,903 | 1,903 | 1,903 | 1,903 | 1,903 | 12,097 |

b) Tehnična in upravna pomoč ter odhodki za podporo (glej točko 6.1.2)

OPO |

OP |

Vmesni seštevek a+b |

OPO | 2,582 | 1,903 | 1,903 | 1,903 | 1,903 | 1,903 | 12,097 |

OP | 2,582 | 1,903 | 1,903 | 1,903 | 1,903 | 1,903 | 12,097 |

OPO | 2,582 | 1,903 | 1,903 | 1,903 | 1,903 | 1,903 | 12,097 |

OP | 2,582 | 1,903 | 1,903 | 1,903 | 1,903 | 1,903 | 12,097 |

2.4 Skladnost s finančnim programiranjem in finančnimi perspektivami

Predlog je skladen s sedanjim finančnim programiranjem.

Predlog bo pomenil ponovno programiranje ustreznega razdelka v finančni perspektivi.

Vključno po potrebi lahko zahteva uporabo določb Medinstitucionalnega sporazuma.

Vrsta odhodka: gre za določitev ekonomske razvrstitve odhodkov, s tem da se ločijo tekoči odhodki od investicijskih odhodkov. Ta razvrstitev zagotavlja boljšo povezavo med proračunskim računovodstvom in splošnim računovodstvom.

Tekoči odhodki: povezani s stroški za proračunsko leto.

Investicijski odhodki: povezani s postavkami bilance stanja. Katera vrsta dejavnosti se financira s temi odhodki?

3. ZNAČILNOSTI PRORAČUNA

Vrsta odhodkov | Novo | Prispevek Efte | Prispevki držav prosilk | Razdelek v finančni perspektivi |

obvezni | nedif. | DA | NE | NE | št. 5 |

4. PRAVNA PODLAGA

Kadrovski predpisi za uradnike Evropskih skupnosti in zlasti členi 27 do 31, 33 in 65(a) ter Priloge III, VII in X Kadrovskih predpisov.

Pogoji za zaposlitev drugih uslužbencev Evropskih skupnosti.

5. OPIS IN UTEMELJITEV

5.1 Potreba po intervenciji Skupnosti [6]

5.1.1 Zastavljeni cilji

Da bi Komisija imela boljše gospodarske in politične odnose s Švico in Moldavijo, se v tej fazi šteje za potrebno, da se odprejo delegacije Komisije v teh državah. V primeru Šrilanke je treba prilagoditi strukturo delegacije, da se odzove na razvoj odnosov s to državo in tako zagotovi ustrezen odgovor Skupnosti na naravno katastrofo, ki se je zgodila v regiji.

5.1.2 Določbe, sprejete v zvezi s predhodno oceno

O odprtju novih delegacij je bilo odločeno na podlagi potreb v smislu razvoja gospodarskih in političnih odnosov Skupnosti z zadevnimi državami in v tesnem sodelovanju z vsemi službami in drugimi zadevnimi generalnimi direktorati.

5.1.3 Določbe, sprejete po naknadni oceni

Zadevne delegacije bodo del mreže delegacij Skupnosti in bodo tako predmet nadzora v okviru obiskov Inšpekcije delegacij in Službe notranjega nadzora zunanje službe.

5.2 Predvideni ukrepi in podrobna pravila proračunske intervencije

Gre za upravne odhodke, povezane z odprtjem dveh novih delegacij in povišanjem statusa regionalne delegacije v običajno delegacijo. Dodatni odhodki za proračunsko leto 2005 bodo financirani iz sedanjih odobrenih proračunskih sredstev s prihranki pri drugih odhodkih. Ti ukrepi bodo omogočili izboljšanje političnih in gospodarskih odnosov z zadevnimi državami in Komisiji zagotovili boljše vodenje svojih dejavnosti v teh državah.

5.3 Podrobna pravila izvedbe

Kakor za vse upravne odhodke delegacij bo upravljanje Komisije neposredno z uporabo stalno zaposlenega in zunanjega osebja (lokalnih uslužbencev).

[1] Cilji dekoncentracije so bili občutno zmanjšati čas, potreben za izvedbo projektov; izvesti znatne izboljšave kakovosti in odzivnosti pri upravljanju projekta/programa; zagotoviti postopke trdnega finančnega, tehničnega in pogodbenega upravljanja, ki so skladni z najboljšimi mednarodnimi standardi o ustreznosti in odgovornosti; in izboljšati vpliv ter prepoznavnost sodelovanja pri razvoju in pomoči Evropske skupnosti.

[2] Že predvideno v dokumentu SEC(1998)1261 z dne 22. julija 1998.

[3] Predlagano v COM(2001)381 z dne 3. julija 2001, ob upoštevanju ustreznih pogojev.

[4] Predvideno v dokumentu SEC(1998)1261 z dne 22. julija 1998.

[5] COM(2001) 381, 3. julija 2001.

[6] Za več informacij glej ločene napotke.